C 228/128
SK
Úradný vestník Európskej únie
29.6.2023
2.
Všeobecné pripomienky 2.1.
Európska komisia 15. novembra 2022 zverejnila svoj návrh na tému Budovanie silného a udržateľného odvetvia rias v EÚ (1).
V oznámení sa navrhuje rozvoj nových a udržateľných spôsobov ako uživiť rýchlo rastúcu svetovú populáciu a zásobovať ju energiou z udržateľných zdrojov.
Zdôrazňuje sa v ňom, že na zaistenie bezpečnosti dodávok surovín a energie musíme využiť potenciál rias ako obnoviteľného zdroja v Európe. 2.2.
Oznámenie Európskej komisie je logické a v súlade so smerovaním radu doteraz uverejnených dokumentov na túto tému, v ktorých sa uznáva významný hospodársky potenciál, ako aj sociálne a environmentálne prínosy veľkoplošného pestovania mikrorias a makrorias v EÚ.
Identifikuje sa v ňom 23 opatrení zameraných na zlepšenie rámca správy a riadenia a právnych predpisov, vytvorenie priaznivejšieho podnikateľského prostredia pre využívanie rias, zvyšovanie sociálneho povedomia a akceptácie rias a výrobkov z nich spotrebiteľmi a preklenutie medzier v oblasti vedomostí, výskumu a technológií. 2.3.
V európskych politikách, napríklad v Európskej zelenej dohode (2) a stratégii Z farmy na stôl (3), sa zdôraznil potenciál, ktorý majú (morské) riasy z farmového chovu a iné výrobky z rias ako zdroj bielkovín pre potraviny a krmivá pre zvieratá s nízkou uhlíkovou stopou.
V oznámení s názvom Strategické usmernenia pre udržateľnejšiu a konkurencieschopnejšiu akvakultúru EÚ na obdobie 2021 až 2030 (4) sa uvádza, že je potrebné podporovať pestovanie rias – tak makrorias (morských rias), ako aj mikrorias – s cieľom prispieť k dosiahnutiu viacerých cieľov Európskej zelenej dohody.
Komisia vo svojom oznámení s názvom Udržateľný kolobeh uhlíka (5) uznáva potenciál rias pre hospodárenie s modrým uhlíkom.
V oznámení o udržateľnom modrom hospodárstve (6) sa uvádza aj potenciál rias na zabezpečenie udržateľného potravinového systému a celosvetovej potravinovej bezpečnosti. 2.4.
Riasy sú nielen surovinou šetrnou k životnému prostrediu (a teda „zelenou“), ale ich systémové využívanie je v súlade so základnou zásadou čo najväčšieho zníženia množstva odpadu, ktorá je základom modrého hospodárstva, a preto sú potenciálne „modrým“ aj „zeleným“ výrobkom. 2.5.
Pestovanie rias prináša pridanú hodnotu pre takmer všetky prvky Európskej zelenej dohody:
— ochrana klímy prostredníctvom dekarbonizácie, — zásobovanie energiou prostredníctvom výroby bioplynu a biopalív, — nástup obehovosti prostredníctvom jeho príspevku k nakladaniu s odpadom a k cieľu nulového znečistenia, — podpora zdravého potravinového systému šetrného k životnému prostrediu, — zachovanie a obnova ekosystémov a biodiverzity, ako aj rozvoj environmentálnych služieb, — cieľ „nulového znečistenia“.
Zintenzívňovanie produkcie rias otvára tieto konkrétne možnosti (7): — udržateľná výroba potravín (vrátane dojčenskej výživy) alebo výživové doplnky (napr.
vitamínov alebo karagénanov) bez využívania ornej pôdy, — výroba bioplynu a biopalív najnovšej generácie, — výroba kozmetiky, výrobkov v oblasti zdravia (liečivé výťažky, pigmenty, talasoterapia) a priemyselných surovín (buničina/biovlákna) s vysokou pridanou hodnotou,
(1) (2) (3) (4) (5) (6) (7)
Budovanie silného a udržateľného odvetvia rias v EÚ, COM(2022) 592 final, 15. novembra 2022.
Európska zelená dohoda, COM(2019) 640 final, 11. december 2019.
Stratégia „z farmy na stôl“ v záujme spravodlivého, zdravého potravinového systému šetrného k životnému prostrediu, COM(2020) 381 final, 20. máj 2020.
Strategické usmernenia pre udržateľnejšiu a konkurencieschopnejšiu akvakultúru EÚ na obdobie 2021 až 2030, COM(2021) 236 final, 12. máj 2021.
Udržateľný kolobeh uhlíka, COM(2021) 800 final, 15. december 2021.
Transformácia modrého hospodárstva EÚ v záujme udržateľnej budúcnosti, COM(2021) 240 final, 17. máj 2021.
Odkaz a ďalšie možnosti: Babich a kol., Algae: Study of Edible and Biologically Active Fractions, Their Properties and Applications (Riasy: štúdia jedlých a biologicky aktívnych frakcií, ich vlastnosti a spôsoby využitia), Plants 2022, 11(6), 780, https://doi.org/10.3390/ plants11060780, a Poonam Sharma, Nivedita Sharma (2017), Industrial and Biotechnological Applications of Algae: A Review (Priemyselné a biotechnologické spôsoby využitia rias: prehľad), Journal of Advances in Plant Biology –1(1):01-25.
Doi 10.14302/issn.2638 – 4469.japb-17 – 1534, https://openaccesspub.org/article/530/japb-17-1534.pdf.